Document ID: 31991R0650

Komisijas Regula (EEK) Nr. 650/91
(1991. gada 18. marts)
par darbības programmu veidā iesniegtiem palīdzības pieteikumiem Eiropas Lauksaimniecības virzības un garantiju fonda (ELVGF) Vadības nodaļai attiecībā uz investīcijām zvejniecības un akvakultūras produktu pārstrādes un tirdzniecības nosacījumu uzlabošanai
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1989. gada 19. decembra Regulu (EEK) Nr. 4042/89 par zvejniecības un akvakultūras produktu pārstrādes un tirdzniecības nosacījumu uzlabošanu [1], un jo īpaši tās 8. panta 3. punktu,
pēc apspriedes ar Zivsaimniecības nozares pastāvīgo komiteju,
tā kā palīdzības pieteikumiem ELVGF Vadības nodaļai, kas iesniegti darbības programmu veidā saskaņā ar kopīgu rīcību zvejniecības un akvakultūras produktu pārstrādes un tirdzniecības nosacījumu uzlabošanai, vajadzētu saturēt visu informāciju, kas vajadzīga, lai tos izskatītu saskaņā ar Regulas (EEK) Nr. 4042/89 prasībām,
IR PIEŅĒMUSI ŠO REGULU:
1. pants
1. ELVGF Vadības nodaļai palīdzības pieteikumus darbības programmu veidā attiecībā uz investīcijām zvejniecības un akvakultūras produktu pārstrādes un tirdzniecības nosacījumu uzlabošanai iesniedz divos eksemplāros, un tie satur pielikumos norādīto informāciju un dokumentus.
2. Pieteikumus, kas neatbilst 1. punkta noteikumiem, neizskata.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1991. gada 18. martā

Labels: 2
17
3
6
15